อยากรู้มากเลยค่ะว่าทำไมเวลาจะมีประจำเดือนทีไรต้องรอถึง2เดือนแล้วเวลาประจำเดือนมาก็ไม่ปวดท้องน้อยถึงปวดก็ปวดตรงขาที่ใกล้ๆน้องสาวเราอะค่ะ
สวัสดีค่ะ หากมีระยะห่างของรอบประจำเดือนมากกว่า 35 วัน (oligomenorrhea) หรือ 2 เดือนมาครั้งดังกล่าวอาจเกิดได้จาก1.การใช้ยาฮอรโมนต่างๆ เป็นระยะเวลานาน เช่น เม็ดคุมกำเนิดยาฉีดคุมกำเนิดยาฝังคุมกำเนิดเป็นต้น2.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. น้ำหนักน้อยกว่าปกติ หรือน้ำหนักตัวลดลงรวดเร็ว ส่งผลต่อการหลั่งฮอร์โมนของต่อมใต้สมองได้เช่นกัน4. มีภาวะไทรอยด์ไทรอยด์เป็นพิษหรือไทรอยด์ฮอร์โมนต่ำก็ได้ ซึ่งมีผลกระทบต่อการหลั่งฮอร์โมนเพศของต่อมใต้สมองเช่นกัน5. มีภาวะถุงน้ำจำนวนมากในรังไข่(PCOS)โดยมักจะมีรูปร่างอ้วน ขนดก ผิวมัน มีสิวเยอะ6. มีพังผืดในมดลูก จากการเคยมีมดลูกอักเสบส่วนอาการในขณะมีประจำเดือนนั้น จะแตกต่างกันไปในแต่ละบุคคล บางคนอาจไม่มีอาการอะไร บางคนอาจมีเพียงบางอาการ บางคนอาจมีหลายอาการก็ได้ เช่น อาการปวดท้องน้อย ท้องอืด เจ็บหน้าอก ปวดหลัง ปวดขา ปวดหัว อ่อนเพลีย อารมณ์แปรปรวน หงุดหงิดง่าย เป็นต้นหากอาการปวดขาไม่ได้รุนแรง ก็ไม่จำเป็นต้องทำอะไรค่ะ ส่วนอาการที่ประจำเดือนมา 2 เดือนครั้ง หากมีอาการผิดปกติอื่นๆ ร่วมด้วย เช่น มีน้ำหนักลดลงเร็ว หรือมีน้ำหนักตัวมาก มีตกขาวที่ผิดปกติ ควรไปพบแพทย์เพื่อตรวจหาสาเหตุค่ะ